**Kong Haralds Ungdomsstafett 2018**

Kong Haralds Ungdomsstafett arrangeres årlig av Oslo Skikrets i samarbeid med Norges Skiforbund, Skiforeningen og ulike andre samarbeidspartnere.

Kong Haralds Ungdomsstafett arrangeres normalt samme helg som World Cup gjennomføres i Holmenkollen, og stafetten vil således følge stilart som 3- og 5-mila kjøres i. Kong Haralds Ungdomsstafett arrangeres som en mix-stafett for 15 og 16-åringer fra alle skikretsene. Hver skikrets er invitert til å stille med 2 lag hver. Nordland Skikrets ønsker å stille med 2 lag.

Stafetten består av fire etapper à 3,75 km, alle i samme stilart, som i 2018 er friteknikk:

1. etappe: Jente 15 år
2. etappe: Gutt 15 år
3. etappe: Jente 16 år
4. etappe: Gutt 16 år

Renner blir normalt TV-overført (ca. en times sending på NRK, opptak).

**Kvalifisering**

For å delta på Kong Haralds Ungdomsstafett må utøvere kvalifisere seg. Det å kvalifisere seg til å representere Skikretsen har alltid vært stort og et av de store mål for utøvere i 15- og 16 årsklassen.

Utøvere blir tatt ut basert på prestasjoner i kvalifiseringsrenn som er friteknikkrennene i:

* Coop Nordlandscup i Mo i Rana 9. – 10.des 2017 (arr. Bossmo & Ytteren IL)
* KM del 1 27. – 28.jan 2018 (arr. Fauske IL)
* Coop Nordlandscup 10. – 11.feb 2018 (arr. Halsøy IL)
* Samt friteknikkdistansen i Hovedlandsrennet (HL)

Resultatene i 3 av 4 renn er kvalifiseringsgrunnlag. Utøvere som går færre enn 3 renn kan ikke kvalifisere seg til US. Det legges i tillegg vekt på formutvikling. Evt. force majeur (stavbrekk) vil bli tatt hensyn til. I tvilstilfeller bruker juryen skjønn. Det tas ut 2 lag til US, samt 4 hjemmeværende reserver (1 til hver klasse).

Juryen består av LK-medlemmene som ikke har utøvere i klassene G/J15+16 år inneværende sesong. Juryen skal alltid består av minst 3 personer, og minst én representant fra hver sone. En av LK-representantene utpekes som leder og har dobbeltstemme ved stemmelikhet.

**For sesongen 2017/2018 består juryen av:**

* Vegar Pedersen (leder, LK, midtfylke)
* Jon Larsen (LK, midtfylke)
* Elin Abelsen (sørfylke)
* Bård Sørensen (nordfylket)

**Publisering av lag til Kong Haralds Ungdomsstafett**

Lag til Kong Haralds Ungdomsstafett blir publisert på hjemmesiden til Nordland Skikrets 25.02.2018 om kvelden.

**Reisemåte**

Lag fra Nordland Skikrets reiser billigst mulig, men da helst med fly.